ÅRSPLAN RINGERIKE O-LAG 2018

**Endelig årsplan vedtatt på styremøtet 15.mars, 2018.**

**ARBEIDSUTVALGET**

Arbeidsutvalget (AU) har et overordna ansvar for klubbens virksomhet, og for å samordne aktiviteten mellom utvalgene. AU har eget ansvar for å følge opp budsjett og regnskap, og medlemsregister. AU skal bistå utvalgene i gjennomføring av sine oppgaver.

AU legger opp til en bevisst målsetting om å øke medlemstallet i 2018 og få flere med på løp.

AU vil i løpet av 2018 utarbeide en medieplan.

Det er planlagt å gjennomføre disse dugnadene:

* Grenaderløpet med matstasjon på Løvlia
* Eggemomila
* Ribbemarsjen

**ARRANGEMENTSUTVALGET**

**Arrangement:**

*Unionmatchen* for 8 kretser i Sverige og Norge *25 – 27.* mai blir vårt hovedarrangement i 2018 kombinert med Ringeriksløpet 2018. Selve løpsarrangementet blir på Eggemoen, mens innkvartering blir på Sundvollen oppvekstsenter. Hovedkontakt for Unionmatchen er Stig Melling. Han har også ansvaret for tidtakingen. Løpsledere er Kari Strande og Karen Langum, mens Lars-Inge Arnevik har tatt på seg løypeleggeroppgavene.

*Verdens orienteringsdag* er i 2018 lagt til onsdag 23. mai. Mange skoler som var med i fjor ønsker å bli med også i år og nytt av året er at all deltakelse fram til og med helga teller med, slik at Unionmatchen og Ringeriksløpet også teller med. Det bør jo bidra til nok en rekord.

*Karuseller i 2018* er satt opp i samarbeid med Trenings- og rekrutteringsutvalget. Det blir en sprintkarusell på våren, en nattkarusell på høsten og Ringerikskarusell med seks løp hvor Fossekallen arrangerer tre på våren og ROL arrangerer tre på høsten

|  |  |
| --- | --- |
| **Dato** | **Arrangementets navn** |
| 22.3. | [Sprintkarusell - Ringerike](http://eventor.orientering.no/EventAdmin/Edit/9758) |
| 12.4. | [Sprintkarusell - Ringerike](http://eventor.orientering.no/EventAdmin/Edit/9756) |
| 19.4. | [Sprintkarusell - Ringerike](http://eventor.orientering.no/EventAdmin/Edit/9757) |
| 26.5. | [Unionsmatchen, Indivduelt](http://eventor.orientering.no/EventAdmin/Edit/9574) |
| 27.5. | [Ringeriksløpet](http://eventor.orientering.no/EventAdmin/Edit/9475) |
| 27.5. | [Unionsmatchen, Stafett](http://eventor.orientering.no/EventAdmin/Edit/9575) |
| 23.8. | [Ringerikskarusell](http://eventor.orientering.no/EventAdmin/Edit/9762) |
| 31.8. | [Ringerikskarusell](http://eventor.orientering.no/EventAdmin/Edit/9763) |
| 6.9. | [Ringerikskarusell](http://eventor.orientering.no/EventAdmin/Edit/9764) |
| 27.9. | [Nattugla - Ringerike](http://eventor.orientering.no/EventAdmin/Edit/9759) |
| 11.10. | [Nattugla - Ringerike](http://eventor.orientering.no/EventAdmin/Edit/9760) |
| 18.10. | [Nattugla - Ringerike](http://eventor.orientering.no/EventAdmin/Edit/9761) |

**Materiell:** I 2017 fikk vi tilsagn om støtte fra Sparebankstiftelsen for å gjennomføre en større utstyrsanskaffelse for å være bedre rustet til større arrangementer. Vi har gjennomført bare en liten del av denne anskaffelsen i 2017 , men vi vil gjennomføre resten av anskaffelsen nå i 2018. Vi har fortsatt ingen avklaring på lagerplass for større materielle etter ombygging av Ishockeyhallen og vil arbeide for å få en løsning på dette i 2018.

**VDG:** Det skal sendes informasjon til kommunene, viltnemd og grunneierorganisasjoner i samsvar med NOFs regler om kartarbeid, tur-orientering og løpsarrangement. Det informeres også om aktiviteter som andre aktører gjennomfører på våre kartområder. I forbindelse med Unionmatchen tar vi også ekstra kontakt med hundeklubbene og andre berørte interessenter på Eggemoområdet.

**KARTUTVALGET**

**Kartprosjekter under arbeid:**

Kleivstua

Synfaring og reintegning videreføres i 2018. Kartet skal leveres februar 2019 og være ajour per oktober 2018.

Helgelandsmoen næringspark

Synfaring er ferdig. Rentegning er startet opp. Kartet skal være ferdig til våren 2018. Det kan være aktuelt med utvidelse i 2018/19.

**Nye prosjekter:**

Randsvangen

Kart under planlegging. Eksisterende kart er fra 1973. Synfaring vil bli utført av Helge Revhaug.

Eksisterende kart

Av eksisterende områder blir Aurenhaugen nytegnet i 2018.

**Synfaring**

Vi vil også i år oppfordre våre ungdommer til å synfare skolekart eller nærkart.

**REKRUTTERING- OG TRENINGSUTVALGET**

**Rekruttering**

* Det skal gjennomføres et rekrutteringsopplegg som en del av klubbens ordinære tirsdagstreninger. Et viktig mål vil i tillegg være at nye rekrutter og ferske o-løpere fortsetter å delta på disse treningene.
* Forme en egen rekruttpakke som også inkluderer klubbens treninger, utvalgte løp i Ringerikskarusellen, Verdens o-dag, Ringeriksløpet/Unionsmatch mm.
* Samarbeide med andre kondisjonsidretter og aktuelle klubber om felles aktiviteter, deriblant orientering, der orienteringsopplegget tilpasses behov og nivå. Invitere klubbene inn på våre aktiviteter, samt tilby aktivitet for klubber med interesse, og der det kan finnes et potensiale i å vekke o-interesse.
* Sette inn rekrutteringstiltak mot voksne gjennom målrettede bedriftskurs. Dette følges opp med et opplegg i forlengelsen av kurset med tilbud om deltakelse på trening, Ringerikskarusell, tur-o mm.
* Legge opp til samarbeid med Fossekallen om vintertrening, rekrutt-trening og felles opplegg på tirsdagstreningene.
* Mobiliseres for størst mulig deltagelse på O-Troll leir.
* Bistå skoler med o-opplegg og skolesprint for synliggjøring av orientering på Ringerike med bl.a:
* Barnas Turlag Ringerike, Ivar Lindseth + hjelpere
* Aktivitetsuke Jevnaker kommune i august, planlagt én dag med orientering

**Trening**

**Treningstilbud**

Den overordnede målsetningen er å få flest mulig på trening.

* Vintertrening på Kirkeskolen hver tirsdag fra januar til mars, løping og styrke.
* Opplegget med o-tekniske treninger på videreføres. Det jobbes videre med å i større grad engasjere villige medlemmer i trening og tilrettelegging.
* For aldersgruppen > 20 (veteraner), mobilisere for at også flest mulig i denne aldersgruppen deltar på fellestreninger og o-teknisk opplegg.
* Samarbeid med aktuelle klubber for trening i nytt terreng, fremme et bredere miljø på egne treninger mm.
* Videreføre 500/1000-poster-konkurransen - stimulere medlemmer til å trene o-teknikk gjennom å finne flest mulige poster i løpet av sesongen.
* Videreføre opplegget med kveldsmat en gang i måneden etter trening.

**Barne- og ungdomsoppfølging**

* Egen oppfølging av løpere under 13 år.
* Utvalget vil jobbe med tiltak for ungdomsgruppa med fokus på sosiale aktiviteter. Det legges opp til at så mange som mulig av tiltakene er styrt og bestemt fra ungdommene selv.
* Videreutvikle mentorordningen for oppfølging av enkeltløpere for gruppen 13-20 år. Løpende vurdere muligheten for å knytte til seg en trener/aktivitetsleder.
* Utvalget vil mobilisere for en god deltakelse fra klubben på kretsens arrangementer.
* Barnas turlag 19.august

**Mobilisering til deltakelse på løp, klubbturer og stafetter**

* Det legges særlig vekt på å mobilisere til deltagelse i stafetter som Vårstafetten, Tiomila, 15-stafetten, Jukola, Night Hawk og KM.
* I større grad søke samarbeide med andre lag i nærheten for å stille flest mulig lag i stafetter og skape nettverk mellom løpere på tvers av klubben. Det tas aktivt kontakt med aktuelle lag tidlig i sesongen.
* Velge ut satsingsløp der alle klubbens medlemmer oppfordres til å stille. Av satsingsløp der klubben bistår med overnatting er klubbtur til Norwegian spring - hotell i Sarpsborg. Annet i 2018?
* Mobilisere for økt deltagelse på ski-o-løp, vurdere klubbsamling i tilknytning til en av vinterens ski-o-helger?

**TRIM- OG TURORIENTERINGSUTVALGET**

Det planlegges et ordinært opplegg med tur-o-konvolutt inneholdende 5 områder. Løvlia-Damtjern, Eggemoen, Prestmoen, Viksåsen/Svensrudmoen og Hovsmarka.

På nettstedet www.turorientering.no vil vi tilby gratisturer, men områder er ikke valgt ennå. Dette gjelder også foto-o hvor områdene heller ikke er bestemt. Flere turer vurderes kontinuerlig.

Det var en stor økning av salg av konvolutter i 2017, men nedlastinger på nett var ganske stabilt. Vi fortsetter med å tilby opplegget på nett sammen med foto-orientering. Også i 2018 trykker vi kartet med laserprint.

Kartet Prestmoen er nytt høsten 2017 og Viksåsen/Svensrudmoen er satt sammen av deler av 2 kart og spesialsydd til Nattugla 2017. Eggemoen ble revidert til Night Hawk august 2017. Løvlia-Damtjern var nytt 2016. Hovsmarka er det eldste kartet – fra 2012. Men dette er oppdatert i enkelte områder i de siste årene.

Det vil bli utarbeidet en infofolder i 2017 også, med oppdatert informasjon om opplegget og

beskrivelse av områdene. Kulturminner og detaljer med geologisk preg blir markert i kartet og beskrevet i folderen.

**Ti-på-topp**

Planleggingen for 2018 er i full gang etter samme opplegg som tidligere, men turmålene er så langt ikke endelige. ROL satser på å ha ansvaret for 3 av turene, med o-poster innlagt på en av dem.

Fjorårssesongen er evaluert ut fra årets, samt tidligere års erfaringer, og vi ser fram til en ny sesong hvor vi håper at enda flere kommer seg opp av sofaen og ut på tur. Med den økningen i deltakerantallet vi har hatt hvert år, så kanskje vi kommer opp i over 1000 deltagere i 2018?

**Måltall 2018:** 210 solgte konvolutter, 150 enkeltturer lastet ned, 200 gratisturer nedlastet, 150 foto-orientering lastet ned